SPRÁVA ZO ZAHRANIČNEJ PRACOVNEJ CESTY č. 58/2016

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.4. 2016 (00:01) – 30. 4. 2016 (23:59), 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci apríl 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC v mesiaci apríl 2016 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
Dňa 5. apríla 2016 usporiadala v priestoroch CDTI-SOST švajčiarska styčná kancelária SwissCore stretnutie IGLO Open na tému Innovation Deals. Stretnutie uviedol riaditeľ kancelárie Martin Müller a hlavná prezentácia bola vedená Christianom  Ballaratom z Generálneho riaditeľstva pre výskum a inovácie (DG RTD,  Climate Action and Resource Efficiency).
Ballarat predstavil nový prístup nazvaný Innovation Deals (ID), ktorý bol v pilotnej verzii spustený v oblasti obehového hospodárstva (uvedený v decembri 2015 v rámci Circular Economy Package, CEP). Ide o dobrovoľnú spoluprácu medzi EK, inovátormi a lokálnymi, regionálnymi aj národnými entitami. Zámerom ID je identifikovať legislatívne prekážky a bariéry a tým napomôcť fyzickým a právnickým osobám, rovnako ako lokálnym, regionálnym aj národným aktérom lepšie presadzovať inovácie na trh. Prostriedkom bude hĺbková analýza EÚ legislatívy, ktorá poskytne sprehľadnenie výkladu legislatívnych noriem, objasnenie možných rozporuplných bodov a napomôže k nájdeniu existujúcej flexibility, k efektívnejšej spolupráci medzi inovátormi a inštitúciami a zvýšenie povedomia o právnych, technických a administratívnych špecifikách procesu.
Pán Ballarat zdôraznil aktívnu úlohu Komisie , ktorá však neprináša nové finančné prostriedky - v ID sa jedná čisto o dobrovoľnú iniciatívu inovátorov , ktorí budú závislí na vlastných zdrojoch . Ďalej tiež vyzdvihol skutočnosť , že sa nejedná o obchádzanie európskej legislatívy, ale ide o poskytnutie pomoci inovátorom pri hľadaní rôznych flexibilných možností v realizácii svojich projektov. Začiatkom apríla sa konala konferencia Europe as an Investment Destination na pôde Európskeho strategického Centra ( EPSCO ) a prilákala nepreberné množstvo tvorcov európskej a medzinárodnej politiky , podnikateľskej sféry a akademickej obce . So zameraním na hlavné iniciatívy Junckerovej Komisie , konferencia preskúmala , ako by mohol  investičný plán pre Európu a Európsky fond pre strategické investície ( EFSI ) prispieť k hospodárskemu oživeniu v Európe na ceste za inováciami ale aj technologickými a zručnosťami
Pre mnoho politických a obchodných zástupcov , kľúčovým faktorom je digitalizácia ekonomiky . Carl Bildt , predseda Globálnej komisie pre správu internetu a bývalý premiér Švédska , tvrdil , že " Európa zaostáva " v investíciách do digitálneho sektora, a to je dôvod , prečo rast v Európe nebol úspešný . Podľa Jyrki Katainen , podpredsedu Európskej komisie pre zamestnanosť , rast , investície a konkurencieschopnosť " , doposiaľ zhruba polovica EFSI financovaných projektov sú napojené na obnoviteľné zdroje energie alebo úspory energie " . James Manyika , riaditeľ McKinsey Global Institute , tiež kládol dôraz na digitalizáciu a uvádzal, že problémom nie je nedostatok talentu , ale fragmentácia trhov.
Význam kolektívnych akcií takisto ako štrukturálne reformy spolu s dokončením jednotného digitálneho trhu boli tiež zdôraznené viacerými rečníkmi. Carl Bildt zdôraznil, že neexistencia jednotného digitálneho trhu je väčšia prekážka pre  jednotný trh.
Svet okolo nás sa zmenil , to je kontinuálny proces a  my sa musíme prispôsobiť, ako Jyrki Katainen spomenul vo svojom prejave . Jean - Claude Juncker vo svojich záverečnej reči uviedol, že infraštruktúra , vzdelanie a mentalita sú kľúčové zložky v raste Európy spolu so zdravými  ambíciami.
Ďalej som sa dňa  20.4.  zúčastnila FET Innovative Lunchpad, ktoré zorganizovala EK a kde prvým hlavným rečníkom bol Walter Van de Velde te DG Connect, ktorý sa snažil vysvetliť ako je možné vo FET zahrnúť inovácie. Inovácie to sú sny pretavené do reality.
Treba si uvedomiť , že FET je dlhý proces, môže trvať aj 10 rokov, keďže hovoríme o FET a mnohé informácie a výsledky, ktoré sa v rámci FET počas projektu vyskytnú, nie sú v projekte ani zahrnuté. Treba mať vybraných správnych partnerov a treba si aj uvedomiť, že SMEs,  ktoré by potenciálne prichádzali do úvahy, v niektorých prípadoch ešte ani nemuseli vzniknúť. FET je oblasť, kde je treba vízie čo najskôr pretaviť na skutočnosť, nikdy nie je skoro začať, hovoríme o budúcich technológiách.
Zúčastnila som sa aj workshopu Data driven Innovation , kde bola predstavená  univerzita Boras zo Švédska. Je to malá až stredná univerzita, ktorá má okolo 13 000 študentov a 700 zamestnancov a v posledných rokoch zaznamenali veľký nárast výskumných aktivít. Univerzita pozostáva z o 6 oddelení a ich motto je Scence for the  professions.  Na worshope sa hovorilo o budúcnosti vedy, výskumu, ale aj o budúcnosti a reforme, ktorá môže znamenať revolúciu. Ako príklad boli uvedené myšlienky a výsledky K. Schwaba, ICT experta. Bola prezentovaná budúcnosť do roku 2017, tak ako ju vidí autor.
Ďalšou zaujímavou akciou, ktorej som sa zúčastnila bola Bio-based Industries Joint Undertaking (BBI JU)’s 2016 Open Day. Kde jednotliví rečníci predstavili concept BBI a hovorili o výzvach vyhlásených v rámci BBI. BBI aj keď nie je EK, riadi sa tými istými pravidlami ako Horizont 2020, BBI consorcium má viac ako 70 členov, ktorými sú veľké podniky, SMEs ale aj stredne veľké podniky z oblasti poľnohospodárstva chémie aj iných. Snažia sa všetky zmeny zakomponovať do výziev ako napr. inovácie, vytvorenie konkurencie schopných výrobkov atd. 
Počas mesiaca apríl som sa zúčastnila viacerých stretnutí na SZ SR ale aj na EK DG RTD, ktoré priamo súviseli s pripravovanou konferenciou Mladi výskumníci, organizovanou spolu s SZ SR v júni 2016. SLORD ako spoluorganizátor sa aktívne zapája a spolupracuje s EK a so SZ.
Prevádzkovanie informačného portálu

Počas mesiaca apríl som pridávala informácie, výzvy, aktuality a podujatia na SLORD webovú stránku. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 Apríl 2016	
Dátum	Čas	Miesto	Účastník (SLORD)	Účastníci	Podujatie	
5. 4. 2016	11:30- 13:00	KoWi	Soňa Pallayová, 	Terézia Lesayová, Daniel Straka, Marta Špirková	IGLO OPEN	
6. 4. 2016	9.00-17.30	Charlemagne, EK	Soňa Pallayová 		Europe as  an Investment  Destination	
12. 4. 2016	9.00-17:30	Covent Garden, Belgicko	Soňa Pallayová	Marta Špirková	
Industrial Technologies for Regional Growth	
14. 4.2016	14.00-17.30		Soňa Pallayová		IGLO INCO	
20.4. 2016	9.30-13.30	Borschette	Soňa Pallayová 	Marta Špirková	
FET Innovation Launchpad Info Day	
21.4. 2016	9.00-17:30	Charlemagne EK	Soňa Pallayová		Bio-based Industries Joint Undertaking (BBI JU)’s 2016 Open I	
26.4. 2016	9.30-15.00	Borschette	Soňa Pallayová		NMBP Programový vybor	
28.4. 2016	10.00-12.00	Rue du Luxemburg	Soňa Pallayová		Data-driven Innovation	
Stretnutia a rokovania
Apríl  2016	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
12.4.2016	8.10-9.30	SLORD	Soňa Pallayová, Terézia Lesayova, Daniel Straka
	Dušan Šándor. Andrej Kurucz	Young  Researchers  - koordinačné stretnutie	Stretnutie s diplomatmi SZ SR, spolu s ktorými organizujeme konferenciu Mladí výskumníci. Spolu s kolegami bolo nevyhnutné skompletizovať program a dohodnúť sa na predbežnom zozname  pozvaných rečníkov a moderátorov.	
13.4.2016	12.00-14.00		Soňa Pallayová, Daniel Straka
	Radoslav Repa Marek Čanecký	Cyber 	Stretnutie s diplomatmi SZ SR, spolu s ktorými organizujeme konferenciu počas slovenského predsedníctva na tému : Cyber Issues. Ide o jednodňovú akciu, konanú 14.12. v Bruseli na SZ SR.	
13.4.2016		SZ SR	Soňa Pallayová,	Vladimír Kopecký	Mladí výskumníci	S hospodárom SZ SR sme hovorili o možnostiach, kapacitách spoločenských priestorov novej budovy SZ SR. Keďže organizujeme viacero akcií spolu so SZ , musíme vedieť aké sú podmienky a praktické informácie ohľadne plánovaných akcií.  	
15.4.2016	9.30-11.00	SLORD	Soňa Pallayová	V4	V4	V4 Raňajky sa konali v priestoroch SLORD. Daniel Straka pripravil prehľad aktivít vedeckých inštitúcii a vedeckých centier štátov V4 ich porovnania s ostatnými členskými štátmi.	
18.4.2016	12.30-14.00	DG RTD	Soňa Pallayová, Terézia Lesayová		Mladí výskumníci	Spolu s diplomatmi SZ SR a zástupcami DG RTD sme sa venovali téme mladých výskumníkov . Téme Mladí výskumníci bude venovaná konferencia, ktorú organizuje SZ SR s našou podporou.	
28.4.2016	11.00-12.00		Soňa Pallayová
Terézia Lesayová	Dušan Šándor, Andrej Kurucz		Pred stretnutím so zástupcami DG RTD sme sa stretli s diplomatmi zo SZ SR, aby sme zosúladili jednotlivé vstupy , otázky a požiadavky, ktoré sme chceli prediskutovať s DG RTD	
28.4.2016	12.30-14.00	DG RTD	Soňa Pallayová
Terézia Lesayová	Dušan Šándor. Andrej Kurucz, Gautier Fabienne DGRTD, Bjornsson Anette DG RTD,	Mladí výskumníci	Jedno z posledných stretnutí ohľadom konferencie Mladi výskumníci so zástupcami DG RTD, bolo zorganizované spolu so skypcall s mladými výskumníkmi, ktorí sú priamo zainteresovaní v príprave podujatia. Ide o mladých ľudí,  úspešných výskumníkov z rôznych končín Európy, ktorí spolu pripravujú Manifesto.	

5.  Odporúčané závery:
Zapojiť sa aktívne do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Je nevyhnutné  pokračovať v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je dôležité  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  

2.	Informovanie a školenia
Je veľmi potrebné a dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

3.	Prezentácia a popularizácia slovenského výskumu a inovácií
Je potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 10.5.2016
								
Správu schválil:  prof. RNDr. Ján TURŇA, CSc., generálny riaditeľ  ......................................